stanford-oval/wikipedia huggingface dataset:
אמה פילדינג
הערות שוליים

1 2  "From the bookies to Stratford's RSC". Worcestershire News - 26 April 2003
↑  Berkhamsted Collegiate School @ UK Schools Guide 2005
↑  My hols: actress Emma Fielding The Sunday Times - 10 August 2003
↑  Measure For Measure, Royal Shakespeare Theatre, Stratford-upon-Avon The Independent on Sunday - 6 May 2003
↑  How Emma kept her promise, 16 Aug 1997
| --- | --- |
בקרת זהויות :  NLI: 987007315847905171  GND: 173493386  ISNI: 0000 0000 6684 5445  LCCN: n97057308  MusicBrainz: 3dd332ed-7dd4-4abe-8185-2dbb907f3c70  NKC: xx0069784  SNAC: w6jv5kdq  SUDOC: 070217211  VIAF: 5747149108414868780000   WorldCat (עם VIAF): 5747149108414868780000
אמריקה פררה

| --- | --- |

 לידה:  18 באפריל 1984 (בת 40) לוס אנג'לס, מחוז לוס אנג'לס, ארצות הברית 
 שם לידה:  America Georgine Ferrera 
 מדינה:  ארצות הברית 
 תקופת הפעילות:  מ-2002 
 מקום לימודים:  אוניברסיטת דרום קליפורניה  University of Southern California School of International Relations  אמריקן יוניברסיטי  תיכון אל קמינו ריל 
 בן או בת זוג:  Ryan Piers Williams (2011–?) 
 צאצאים:  Sebastian Ferrera 
 מספר צאצאים:  2 
 פרסים והוקרה:  פרס אמי לשחקנית הטובה ביותר בסדרה קומית (2007)  100 נשים (BBC) (2023)  פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2007)  Jane Fonda Humanitarian Award (2023) 
 פרופיל ב-IMDb
 
אמריקה ג'ורג'ין פררה (באנגלית: America Georgine Ferrera; נולדה ב-18 באפריל 1984) היא שחקנית, מדבבת ומפיקת קולנוע וטלוויזיה אמריקאית, המוכרת בזכות תפקידה בתור בטי סוארז בסדרת הטלוויזיה "בטי" (2010-2006) ברשת ABC. על תפקידה זה זכתה בפרס אמי, פרס גלובוס הזהב ופרס גילדת שחקני המסך, ולאחר מכן התפרסמה מתפקידה כאמיליה "איימי" סוסה בסיטקום "סופרסטור" (2021-2015) של רשת NBC.
ביוגרפיה

פררה, הצעירה מתוך שישה ילדים נולדה בלוס אנג'לס, קליפורניה. הוריה, אמריקה גריזלדה אייס וקרלוס גרגוריו פררה היגרו לארצות הברית מהונדורס באמצע שנות ה-70. אמה עבדה כמנהלת צוות ניקיון באחד ממלונות הילטון, והדגישה עבור פררה עוד מילדות את חשיבות ההשכלה הגבוהה. כשהייתה בת 7, הוריה התגרשו ואביה חזר להונדורס, ומת לבסוף בשנת 2010. פררה גדלה בשכונה וודלנד הילס בלוס אנג'לס שם למדה והתחנכה בתיכון הריאלי "אל קמינו".
פררה החלה לשחק בגיל שבע. היא השתתפה בהצגות של בית ספרה כמו: "המלט", "רומיאו וג'ולייט" ו"אוליבר!". לאחר מכן החלה להופיע בתיאטרון הקהילתי של לוס אנג'לס. פררה לא אהבה את שמה הפרטי בילדותה ועברה לפעול בשמה האמצעי "ג'ורג'ין", אך שנים לאחר מכן חזרה לשמה. לאחר לימודי התיכון, היא החלה ללמוד באוניברסיטת דרום קליפורניה במלגה נשיאותית בחוג לתיאטרון ויחסים בין-לאומיים. היא עזבה את הלימודים כדי להתמקד בקריירת המשחק שלה, אך סיימה את התואר הראשון במאי 2013.
קריירה

בשנת 2002 קיבלה את תפקידה הראשון בסרט הדרמה "נשים אמיתיות", עליו קיבלה מועמדות לפרס אינדפנדנט ספיריט. באותה שנה הופיעה גם בסרט הטלוויזיה הראשון שלה, "Gotta Kick It Up" ששודר בערוץ דיסני. המשיכה לשחק בסרטי טלוויזיה, ואף הופיעה בתפקידי אורח בסדרות כמו: "CSI" ו"מגע של מלאכים".
בשנת 2005 שיחקה לצד הית' לדג'ר בדרמה שמספרת על תרבות הסקייטבורד, "שליטי דוגטאון" בבימויה של קתרין הארדוויק. בהמשך אותה שנה שיחקה את תפקידה הראשי הראשון בדרמת הנעורים "אחוות הג'ינס" לצד בלייק לייוולי ואלקסיס בלדל. בשנת 2008 יצא סרט ההמשך, "אחוות הג'ינס 2".
בשנת 2006, קיבלה את התפקיד הראשי בסדרה "בטי", עיבוד מחודש של הטלנובלה הקולומביאנית המצליחה "בטי המכוערת". הסדרה זכתה להצלחה גדולה בארצות הברית, ופררה קיבלה ביקורות טובות על משחקה. על תפקידה זה זכתה בפרס אמי, פרס גלובוס הזהב ופרס גילדת שחקני המסך.
בשנת 2010 שיחקה בסרט הדרמה "הארץ היבשה" לצד ג'ייסון ריטר. ושיחקה בקומדיה הרומנטית "החתונה המשפחתית שלנו" לצד פורסט ויטאקר.
בין השנים 2015-2021 שיחקה פררה את התפקיד הראשי בסדרה "סופרסטור".
פררה דיבבה את אסטריד (תפקיד ראשי) בסרט "הדרקון הראשון שלי" מ-2010 ובשני סרטי ההמשך, שיצאו ב-2014 ו-2019 בהתאמה. כמו כן היא דיבבה אותה בסדרת הטלוויזיה "הדרקון הראשון שלי" שמבוססת על הסרטים.
בשנת 2018 השתתפה לצד שחקניות כמו מינדי קלינג ורוזריו דוסון בוידאו קליפ לשירו של ג'יי זי "Family Feud" בו הוא מארח את ביונסה.
בפברואר 2019 פורסם שפררה תשמש כמפיקה בכירה בסדרה הדרמה-קומית החדשה של נטפליקס "Gentefied", שעלתה לשידור במהלך 2020.
בשנת 2023 שיחקה בסרטה של גרטה גרוויג "ברבי" על פי תסריט שכתבה עם בעלה, נואה באומבך. הסרט מבוסס על דמותה של בובת האופנה ברבי מבית "מאטל", ופררה גילמה בסרט את דמותה של גלוריה; אשר הקנה לה מועמדות לפרס אוסקר לשחקנית המשנה הטובה ביותר. ב-29 בספטמבר 2023 יצא לאור הסרט "כסף טיפש" בכיכובה.
בשנת 2024 נכללה ברשימת טיים 100.
אקטיביזם

באוקטובר 2023, פררה, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.
חיים אישיים

בשנת 2005, החלה לצאת עם הבמאי ריאן פירס ויליאמס כאשר הוא ליהק אותה לסרט סטודנטים באוניברסיטת דרום קליפורניה. הזוג התארס ביוני 2010, והתחתן ב-27 ביוני 2011.
במאי 2018 נולד בנם הראשון, סבסטיאן. ב-4 במאי 2020 נולדה בתם, לוסיה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | נשים אמיתיות | אנה גרסיה | מועמדת פרס אינדפנדנט ספיריט להופעת הפריצה הטובה ביותר (אנ') (2003) |
| 2005 | How the Garcia Girls Spent Their Summer | בלאנקה גרסיה |  |
| 2005 | אחוות הג'ינס | כרמן לואל |  |
| 2005 | שליטי דוגטאון | קוף הרעם |  |
| 2005 | 3:52 | קייט |  |
| 2006 | Steel City | איימי בארנס |  |
| 2007 | Towards Darkness | לואיזה | גם מפיקה בפועל |
| 2007 | Under the Same Moon | מרת'ה |  |
| 2008 | אחוות הג'ינס 2 | כרמן לואל |  |
| 2008 | טינקרבל | פוון | דיבוב |
| 2010 | הארץ היבשה | שרה | גם מפיקה בפועל |
| 2010 | החתונה המשפחתית שלנו | לוסיה מירז |  |
| 2010 | הדרקון הראשון שלי | אסטריד הופרסון | דיבוב |
| 2012 | הרי זה אסון | היידי גלילי |  |
| 2012 | סוף המשמרת (אנ')‏ | אורוזקו |  |
| 2014 | סזאר צ'אבס | הלן פאבלה צ'אבס |  |
| 2014 | X+Y | סילביה | גם מפיקה |
| 2014 | הדרקון הראשון שלי 2 | אסטריד הופרסון | דיבוב |
| 2016 | כתבים מיוחדים | בריגידה |  |
| 2019 | הדרקון הראשון שלי: העולם הנסתר | אסטריד הופרסון | דיבוב |
| 2023 | ברבי | גלוריה |  |
| 2023 | כסף טיפש | ג'ניפר קמפבל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | מגע של מלאכים | צ'ארלי | פרק: "The Word" |
| 2002 | Gotta Kick It Up! | יולנדה "יולי" וארגס | סרט טלוויזיה של ערוץ דיסני |
| 2004 | Plainsong | ויקטוריה | סרט טלוויזיה של הולמרק |
| 2004 | CSI | אפריל פרז | פרק: "Harvest" |
| 2010-2006 | בטי | בטי סוארז | תפקיד ראשי; (4 עונות); 85 פרקים |
| 2013-2011 | האישה הטובה | נטליה פלורס | 4 פרקים |
| 2011 | נדב ידי זהב | גרסיאלה מורלס | דיבוב; פרק: "Snow Problem" |
| 2012 | Christine | כריסטינה | סדרת רשת; 12 פרקים |
| 2013 | דן מדען: הסרט | ד"ר קורדובה | דיבוב; סרט טלוויזיה של ניקלודיאון |
| 2018-2012 | הדרקון הראשון שלי | אסטריד הופרסון | דיבוב; (8 עונות); 116 פרקים |
| 2015 | השבוע שעבר עם ג'ון אוליבר | אמא | פרק: "Paid Family Leave" |
| 2015 | What's Your Emergency | ברנדה פיצ'גרלד | סדרת רשת; 2 פרקים |
| 2015 | איימי שומר | מינה | פרק: "80s Ladies" |
| 2021-2015 | סופרסטור | אמיליה "אמי" סוסה | תפקיד ראשי; (6 עונות); 103 פרקים גם מפיקה-שותפה ובמאית של ארבעה פרקים |
| 2017 | תרגיע | ונסה נדאל | פרק: "The Shucker" |
| 2020 | Gentefied | אנדי קרוז | פרק: "The Mural" גם מפיקה בפועל ובמאית |
| 2022 | התרסקנו | אלישיה קנדי | 2 פרקים |
ארטמיס

.
| --- | --- |

 תפקיד:  אלת הציד והירח
 תרבות:  יוון העתיקה
 מקום מגורים:  האולימפוס
 אלים מקבילים:  דיאנה, ארדואינה, ארטיו, תנת, אנאהיט
 אב:  זאוס
 אם:  לטו
 אחים:  אפולו
 
פסל ארטמיס מהלובר; העתק רומאי של פסל הלניסטי.
אָרְטְמִיס (ביוונית עתיקה: Άρτεμις ‏Άρτεμιςקובץ:LL-Q9129 (gre)-Ionenlaser-Άρτεμις.wav‏Ⓘ‏) היא אלת הציד, חיות הבר, אלת הבתולות, ואחת משנים עשר האלים האולימפיים במיתולוגיה היוונית. היא בתם של ראש האלים זאוס ובת הטיטאנים לטו. ארטמיס היא אחותו התאומה של אפולו, אל השמש, הרפואה, המוזיקה, השירה ואל האורקלים. היא אחת משלוש האלות הבתולות, יחד עם אתנה והסטיה. בקרב הרומאים היא נקראה דיאנה. בתקופות מאוחרות יותר זוהתה ארטמיס עם סלנה, אלת הירח, עם הקטה ואפילו תפסה את תפקידה של איליתיה כפטרוניתן של היולדות.
דמותה של ארטמיס

במקורה הייתה ארטמיס אלת הציד והשגיחה על מרחבי השדות ועל חיות הבר, ההרים והחורשות. הייתה לה פמליה של ציידות בנות תמותה, נימפות וחצאי אלים הנקראות ציידות ארטמיס שליוו אותה במסעות הציד שלה. האלה עצמה לא חפצה בנישואין או באהבה ודרשה מהציידות ששירתו אותה לשמור על בתוליהן.
ארטמיס מתוארת לעיתים כאכזרית ונקמנית (בדמותה הרומית), אך היה זה רק חלק אחד של אישיותה, ובמקרים אחרים היא מוצגת כמיטיבה וכמי שפועלת למען בני האדם בכלל והנשים בפרט (בדמותה היוונית).
מקדשה העיקרי של ארטמיס באטיקה היה בבראורון ועל האקרופוליס האתונאי היה מקדש נוסף לארטמיס בראורוניה. סמלה היה חץ וקשת כסופים ולעיתים תוארה כשסהר הירח מעל ראשה. חיות בר רבות מקודשות לה, והיא הייתה מלווה לעיתים בצבי או בכלב ציד. בנוסף, מקודשים לה עץ הדקל ופסגות ההרים. לכבודה נבנה מקדש ארטמיס באפסוס - אחד משבעת פלאי עולם. ארטמיס מקודשת במיוחד באיקריה. במאה השישית לפני הספירה נבנה מקדש ארטמיס בעיירת הנמל נאס שבאיקריה.
מיתוסים מרכזיים > לידתה

ארטמיס הייתה בתם של ראש האלים זאוס והנימפה לטו ואחותו התאומה של אפולו. כשנודע להרה, אשתו של זאוס, כי לטו בהריון מבעלה, היא אסרה על לטו ללדת על היבשה. לכן, לטו נאלצה ללדת את התאומים אפולו וארטמיס באי דלוס (או אורטיגיה, לפי גרסה אחרת), שהמרה את פי הרה והסכים לקבלה. אגדה אחרת מספרת כי הרה חטפה את איליתיה אלת הלידות, כדי למנוע מלטו המעוברת ללדת את ילדיה, אך האלים האחרים כפו עליה לשחרר את איליתיה. לחלופין, ארטמיס נולדה ראשונה וסייעה לאמה בלידת אחיה הצעיר אפולו. על פי גרסה נוספת של המיתוס, ארטמיס נולדה יום לפני אפולו באי אורטיגיה. היא סייעה ללטו להגיע לדלוס, שם נולד אפולו. אגדה נוספת מספרת שבלידת ארטמיס נצבעו שני דקלים בכסף וכאשר אפולו נולד נצבע עץ זית בזהב.
מיתוסים מרכזיים > אקטיון וארטמיס

אקטיון היה נכדו של קדמוס, ואחד הציידים הגדולים ביותר בתולדות יוון. ליד היער בו היה צד תמיד הייתה מערה עם מעיין שיצר בריכה עם מים זכים, ושם התרחצה ארטמיס כשחזרה ממסעות הציד.
יום אחד אקטיון החליט לצאת לסייר לבדו ביער. הוא טעה בדרכו והגיע למערה. הנימפות והציידות של ארטמיס ראו אותו מגיע וניסו להסתיר את מערומי האלה בגופם. אך מאוחר מדי - עיניו של אקטיון חזו באלה הבתולה ללא בגדיה. כעסה של ארטמיס היה איום והיא הפכה אותו לצבי.
אקטיון רץ ללא הפוגה ולא ידע לאן ללכת. לבסוף מצאו אותו כלבי הציד שלו והחלו רודפים אחריו. הוא ניסה לברוח, אך חבריו הציידים דרבנו ושיסו בו את הלהקה המובחרת כולה. הכלבים קרעו את אקטיון לגזרים. יש האומרים שכעסה של ארטמיס לא שכך עד אשר ירדה נשמתו שאולה.
מיתוסים מרכזיים > יריבות עם אפרודיטה

אפרודיטה, היא אלת האהבה והפריון הנשי, המייצגת את ההפך המוחלט מארטמיס, האלה הבתולה, אשר מתעסקת בציד, מקצוע שגברים עוסקים בו בדרך כלל. בנוסף, היא תוארה כאלה יפהפייה שכמעט השתוותה ביופייה לאפרודיטה, מה שאומר שחלק מהיריבות היא לגבי היופי.
מיתוסים מרכזיים > יריבות עם אפרודיטה > אדוניס

אדוניס, מאהב של אפרודיטה, טען שהוא יותר טוב בירייה בחץ וקשת מהאלה ארטמיס. עקב כך ארטמיס הרגה אותו על ההיבריס (חטא הגאווה) שלו. גרסה נוספת טוענת שאפרודיטה גרמה למותו של חברה של ארטמיס, היפוליטוס, אז אותו דבר עשתה ארטמיס לאדוניס, אף שגרסאות נוספות טוענות שהיפוליטוס התגרה קודם באלה אפרודיטה, מה שאומר שהריב התחיל מהצד של ארטמיס.
מיתוסים מרכזיים > ניובה בת טנטלוס

ניובה הייתה מלכת העיר תבאי, אשתו של אמפיון ובתו של טנטלוס. המיתוס מספר שניובה טענה כי היא טובה מלטו, אמם של ארטמיס ואפולו, מפני שילדה שבעה בנים ושבע בנות, ולא רק זוג תאומים. נקמתם של אפולו וארטמיס לא איחרה לבוא: אפולו הפך את כל בניה של ניובה לגושי פחם וארטמיס הפכה את כל הבנות לקוביות קרח. על פי גרסה מסוימת, רק כלוריס נותרה בחיים מכל ילדיה של ניובה. אמפיון נשבע לנקום את דם ילדיו, אך אפולו הרג גם אותו. ניובה, שעולמה חרב עליה בן רגע, נמלטה להר סיפליון באסיה הקטנה ובכתה נוראות עד שהפכה לאבן. דמעותיה הפכו לנהר אכלואוס. זאוס הפך את כל אנשי תבאי לאבן כדי שאיש מהם לא יוכל לקבור את ילדי ניובה המתים במשך תשעה ימים. בתום תשעת הימים קברו האלים עצמם את הילדים.
בתרבות המודרנית

כוכב הלכת המינורי 105 Artemis (אנ') נקרא על שמה. כמו כן יש מכתש על הירח הקרוי על שמה.(אנ')
על שם האלה נקראת תוכנית ארטמיס להנחתת אסטרונאוטים על הירח בעשור השלישי של המאה ה-21.
הסופר אנדי ויר קרא לעיר על הירח על שמה, בספרו ארטמיס.
ארטמיס זה שמו של הדמות הראשית ארטמיס פאול בסדרת הספרים "ארטמיס פאול" מאת הסופר אואן קולפר.
ארטמיס הוא שמו של החתול הלבן של מינאקו (סיילור ונוס) ב"סיילור מון".
בספר פרסי ג׳קסון וקללת הטיטאן מאת ריק ריידן מופיעה האלה ארטמיס וחבורת הציידות שלה
לקריאה נוספת

אפי זיו, סודות אלי האולימפוס, אור יהודה: כנרת, זמורה, ביתן, 2013, עמ' 210-185, מסת"ב 9789655525694
אהרן שבתאי, המיתולוגיה היוונית, הוצאת מפה, 2000
הערות שוליים

↑  KAI 53 – כתובת עבדתנת, ראו נחום סלושץ, אוצר הכתובות הפניקיות, דביר, 1942, עמ' 120
↑  Artemis - Goddess of Hunting
↑  Ikaria Artemis Temple, באתר Greeka
| המיתולוגיה היוונית ודת יוון העתיקה |
| --- | --- | --- |
| אלים אולימפיים | זאוס • הרה • פוסידון • דיוניסוס • אפרודיטה • אתנה • אפולו • ארטמיס • ארס • הפייסטוס • הרמס • דמטר |  |
| אלים אולימפיים לשעבר | האדס • הסטיה |  |
| אלים כתוניים | האדס ופרספונה • גאיה • דמטר • הקטה • דיוניסוס • טרופוניוס (אנ') • טריפטולמוס (אנ') • האריניות |  |
| גיבורים | אגממנון • אדיפוס • אודיסאוס • אוינופיון • איאס • אכילס • אנטיגונה • בלרופון • דאוקליון • הקטור • הרקולס • טינדראוס • יאסון והארגונאוטים • מינוס • מנלאוס • פאריס • פריאמוס • פרסאוס • קדמוס • תסאוס • הרו ולאנדרוס |  |
| מקומות מרכזיים | אולימפוס • ארגוס • אתונה • דלפי • טרויה • טרטרוס • כיוס • לאקוניה • הלבירינת • ספרטה • השאול • תבאי • שדות אליסיום • שדות אספודל |  |
| יצורים מיתיים | אורתוס • אכידנה • אלמנטלים • ארגוס • גורגונות • גיגאנטים • האריה מנמאה • הידרה • היפוקמפוס • הרפיה • טיטאנים • טיפון • כימרה • מדוזה • מוזות • מינוטאורים • סאטירים • סטימפליה • סלמנדרה • סקילה וכריבדיס • פגסוס • קאמפה • קיקלופים • קנטאורים • קרברוס |  |
| אירועים מיתולוגיים בולטים | טיטאנומכיה • גיגאנטומכיה (גיגאנטים) • מלחמת טרויה • מסע הארגונאוטים |  |
| יצירות בולטות | האיליאדה והאודיסיאה • תאוגוניה • ארגונאוטיקה • דיוניסיאקה • ביבליותקה (פסאודו-אפולודורוס) • מטמורפוזות |  |
| סופרים | אוריפידס • אייסכילוס • אפולוניוס • אריסטופאנס • הומרוס • הסיודוס • סופוקלס |  |
| --- | --- |
בקרת זהויות :  NLI: 987007334015605171  GND: 118504509  LCCN: no2014110560  NKC: xx0314406  SUDOC: 027852652  VIAF: 94964164   WorldCat (עם VIAF): 94964164
ג'ניפר קולידג'

| --- | --- |

ג'ניפר קולידג', 2012
 לידה:  28 באוגוסט 1961 (בת 63) בוסטון, מסצ'וסטס ארצות הברית
 מדינה:  ארצות הברית 
 תקופת הפעילות:  מ-1993 
 מקום לימודים:  האקדמיה האמריקאית לאמנויות הדרמה (1982)  The Cambridge School of Weston  קולג' אמרסון  Norwell High School 
 פרסים והוקרה:  Hasty Pudding Woman of the Year (2023)  פרס אמי לשחקנית המשנה הטובה ביותר בסדרת דרמה (2023) 
 פרופיל ב-IMDb
 
ג'ניפר קולידג' (באנגלית: Jennifer Coolidge; נולדה ב-28 באוגוסט 1961) היא שחקנית, קומיקאית ומדבבת אמריקאית, זוכת פרס אמי ופרס גילדת שחקני המסך. ידועה בעיקר בשל משחקה בסרט "אמריקן פאי" בתור אמא של סטיפלר וכן בסרטי ההמשך, בתור בובי בקומדיית המצבים "ג'ואי" של רשת NBC, כסופי קצינסקי בסדרת הטלוויזיה "מרוששות" וכטניה מקוויד בסדרה "הלוטוס הלבן", תפקיד עליו זכתה בפרס אמי לשחקנית המשנה הטובה ביותר ובפרס גילדת שחקני המסך לשחקנית הטובה ביותר בסדרת דרמה.
ביוגרפיה

קולידג' נולדה בבוסטון, מסצ'וסטס לגרטשן ופול קולידג', יצרן פלסטיק. יש לה אחות אחת בשם סוזאנה. היא למדה בתיכון נורוול וקולג' אמרסון בבוסטון.
קריירה

קולידג' השתתפה בתפקידי משנה בסרטי קומדיה ובתוכניות אירוח. היא ידועה בעיקר בזכות גילום "אמא של סטיפלר" בסדרת סרטי "אמריקן פאי". היא הופיעה גם בסרט "סיפור סינדרלה" בתור אמה החורגת של דמותה של הילרי דאף, ובדמות המניקוריסטית פולט בסרט "לא רק בלונדינית" ו"לא רק בלונדינית 2". כמו כן דיבבה את הדמות האנט פאני בסרט "רובוטס". קולידג' השתתפה גם בתפקיד אורח בתור ג'ודי המסג'יסטית בסדרה "סיינפלד" (עונה 5 פרק 9).
שיחקה בקומדיית המצבים קצרת החיים "ג'ואי", בתור הסוכנת של ג'ואי. בסדרת האם של "ג'ואי", "חברים", גילמה את אמנדה, אישה טורדנית שמוניקה ופיבי מנסות נואשות להפטר ממנה (עונה 10 פרק 3).
בשנת 2000 שיחקה בסרט הקומדיה "הכי טוב בתערוכה" לצד יוג'ין לוי. ב-2001 שיחקה בסרטו של לואי סי. קיי. "פוטי טאנג". בשנת 2005 זכתה קולידג' בפרסי בחירת הנוער של רשת FOX בקטגוריית "הנתעב".
בשנת 2006 היא גילמה את מרתה קנדו, אמא של סאלי (מנדי מור) בקומדיה המוזיקלית "אמריקן דרימז" לצד יו גרנט. בשנת 2007 שיחקה בסרט הקומדיה "גדול מהסרטים" בכיכובן של ג'יימה מייס וכרמן אלקטרה. בשנת 2008 השתתפה בקומדיה "התוכנית לאירוח סטודנטים" לצד טניה ריימונד, ודיבבה בסרט האנימציה "איגור". בשנת 2009 שיחקה בדרמת הפשע "פקד מושחת" לצד ניקולס קייג'.
בשנת 2011 החלה ג'ניפר לשחק בסדרה "מרוששות" של רשת CBS, בתור סופי קצ'ינסקי, מהגרת פולניה.
ב-2017 דיבבה את דמותה של אמא של ג'ין בסרט "אמוג'י: הסרט".
בשנים 2021–2023 שיחקה בעונה הראשונה והשנייה במיני-סדרה "הלוטוס הלבן", קומדיה סאטירית של רשת HBO; על תפקידה בעונה השנייה זכתה בפרס גילדת שחקני המסך לשחקנית הטובה ביותר בסדרת דרמה והייתה מועמדת לפרס גלובוס הזהב לשחקנית משנה במיני-סדרה או סרט טלוויזיה ולפרס גילדת שחקני המסך.
בשנת 2023 הופיעה ברשימה השנתית טיים 100 של מגזין טיים.
חיים אישיים

קולידג' יצאה בעבר עם השחקן כריס קטן.
חלק מהסצנות בסרטה של סופיה קופולה "הפיתוי", צולמו בביתה החדש של קולידג' בניו אורלינס.
פילמוגרפיה נבחרת > קולנוע

דלי של דם (1995)
בדיה שמנמנה (1997)
אוסטין פאוורס: המרגל שתקע אותי (1999)
אמריקן פאי (1999)
הכי טוב בשלג 2000)
מועדון הלבבות השבורים: קומדיה רומנטית (2000)
מת לצחוק (2001)
לא רק בלונדינית (2001)
פוטי טאנג (2001)
אמריקן פאי 2 (2001)
זולנדר (2001)
נשים נגד גברים (2002) – סרט טלוויזיה
משב רוח מוזיקלי (2003)
לא רק בלונדינית 2 (2003)
אמריקן פאי: החתונה (2003)
סיפור סינדרלה (2004)
סדרה של צרות (2004)
רובוטס (2005) – דיבוב
מת לדייט (2006)
אמריקן דרימז (2006)
קליק (2006)
והזוכה הוא... (2006)
גדול מהסרטים (2007)
התוכנית לאירוח סטודנטים (2008)
איגור (2008) – דיבוב
סול-מן (2008)
מחסלות לשעבר (2009)
פקד מושחת (2009)
סוסי פרא ג'נטלמניים (2009)
היפה והמזוודה (2010) – סרט טלוויזיה
אמריקן פאי: האיחוד (2012)
למצוא את מר דארסי (2013)
אלכסנדר והיום הנורא, האיום, המבאס והגרוע ממש (2014)
לגיהנום ובחזרה (2015) – דיבוב
אלווין והצ'יפמאנקס 4 (2015)
אמוג'י: הסרט (2017) – דיבוב
שחקי אותה בוסית (2020)
צעירה מבטיחה (2020)
הרווק הנצחי‏ (2021)
שירת הברבור (2021)
חתונה אש! (2022)
יש לנו רוח רפאים (2023)
Riff Raff‏ (TBA)
פילמוגרפיה נבחרת > טלוויזיה

סיינפלד (1993)
המלך היל (1997–1999) – דיבוב
הבוקר שאחרי (1998)
המופע של אנדי דיק (2001)
פרייז'ר (2001)
מת אחרון (2001)
מהפך (2002)
סקס והעיר הגדולה (2003)
חברים (2003)
החיים על פי ג'ים (2003–2004)
ג'ואי (2004–2006)
אב הגאווה (2004) – דיבוב
ניפ/טאק (2007–2009)
המפענחת (2008)
ריק וסטיב (2008) – דיבוב
סודות ההתבגרות (2008–2012)
הוכחה חיה (2008) – סרט טלוויזיה
קאט וקים (2009)
אנשי המסיבות (2009)
החיים והזמנים של טים (2010, 2012) – דיבוב
גיבור מפעל 3.0 (2010–2013) – דיבוב
הדגים (2011–2014) – דיבוב
המשחק (2012)
נפוליאון דינמיט (2012) – דיבוב
מרוששות (2012–2017)
גרוויטי פולס (2012–2016) – דיבוב
Glee‏ (2015)
איימי שומר (2015)
טריפ טנק (2015) – דיבוב
אבא אמריקאי (2017) – דיבוב
הרעשנים (2018)
הילדים המגניבים (2019)
Royalties‏ (2020)
הלוטוס הלבן (2021–הווה)
הצופה (2022)
הערות שוליים

↑  ענבל חייט, בגיל 61: ג'ניפר קולידג' ("הלוטוס הלבן") חושפת אמת מעציבה, באתר ישראל היום, 16 בינואר 2023
↑  מיה פארו, Jennifer Coolidge Is on the 2023 TIME 100 List, טיים, ‏13 באפריל 2023
| --- | --- |
בקרת זהויות :  NLI: 987007428769605171  PLWABN: 9810665512405606  BIBSYS: 11031714  BNE: XX4580987  BnF: cb14166288c (data)  GND: 142117099  ISNI: 0000 0001 1878 901X  LCCN: no2003068923  NKC: xx0075409  NLK: KAC2020K6375  RERO: 02-A025106648  SUDOC: 266204333  VIAF: 85793967   WorldCat (עם VIAF): 85793967
מוניקה דולן

| --- | --- |

 לידה:  15 במרץ 1969 (בת 55) מידלסברו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1993 
 פרופיל ב-IMDb
 
מוניקה מרגרט דולן (באנגלית: Monica Margaret Dolan; נולדה ב-15 במרץ 1969) היא שחקנית בריטית. דולן זכתה בפרס באפט"א לטלוויזיה לשחקנית המשנה הטובה ביותר על הופעתה בתפקיד רוזמרי וסט בסרט הטלוויזיה "מבוגר אחראי" (2011).
ביוגרפיה

דולן נולדה במידלסברו במחוז צפון רידינג של יורקשייר. היא למדה משחק בבית ספר גילדהול למוזיקה ודרמה. בטלוויזיה שיחקה דולן בפרקים בסדרות "פוארו", "דיאל ופסקו", "לגעת בקטיפה" (יחד עם רייצ'ל סטירלינג) וב"השופט ג'ון דיד". עוד כיכבה בדרמה "U Be Dead" של רשת ITV.
על הבמה הופיעה דולן במחזה "She Stoops to Conquer", ב"המלך ליר" ובמחזה "השחף", השניים האחרונים לצדו של איאן מקלן.
ב-2011 גילמה דולן את דמותה של רוזמרי וסט שהייתה רוצחת סדרתית בריטית, בדרמה של ITV "מבוגר אחראי". על תפקיד זה זכתה דולן לשבחי הביקורת וכן זכתה בפרס באפט"א לטלוויזיה בקטגוריית שחקנית המשנה טובה ביותר. המועמדות האחרות לפרס היו מגי סמית', מירנדה הארט ואנה צ'נסלור.
דולן כיכבה בתפקיד לורטה במחזה "Chalet Lines" מאת לי מאטינסון בתיאטרון בוש. ב-2013 גילמה תאומות בשם מג ומייב קרטר בפרק בסדרה "מיילדת". ב-2014 החלה דולן להופיע בסדרה הקומית "W1A" (סדרת המשך לסדרה זוכת הבאפט"א "2012") בתפקיד אשת תקשורת בכירה בשם טרייסי פריצ'רד.
ב-2016 הופיעה דולן בתפקיד ג'נט מקינטייר בדרמה בשני חלקים של ה-BBC בשם "עדת התביעה" עיבוד טלוויזיוני של שרה פלפס למחזה מאת אגאתה כריסטי.
הערות שוליים

↑  Holland, Peter (19 בדצמבר 2005). Shakespeare Survey: Writing about Shakespeare. Cambridge University Press. pp. 288–. ISBN 978-0-521-85074-2. נבדק ב-8 ביוני 2011. {{cite book}}:  (עזרה)
↑  U Be Dead at the Internet Movie Databas
↑  "TV review: U Be Dead and The Yorkshire Dales On Film", guardian.co.uk, 5 September 2010.
↑  "U Be Dead's Monica Dolan Discusses The Art of Stalking", tv.com, 8 September 2010.
↑  Blogger Ian Foster's review of DVD of She Stoops to Conquer
↑  "King Lear", guardian.co.uk, 31 May 2007.
↑  "The Seagull, presented by the Royal Shakespeare Company" (18 September 2007) Eunice Wong
↑  Appropriate Adult Wins Big at BAFTA TV Awards", yahoo.com, 27 May 2012.
↑    Anita Singh,Anitasingh, ‏Bafta Television Awards 2012: Fred West drama Appropriate Adult dominates, The Telegraph, 27 May 2012
↑  "Television Awards Winners in 2012" (24 April 12) BAFTA
↑    Charles Spencer, ‏Chalet Lines, Bush Theatre, review, The Telegraph, 16 April 2012
↑  "The Witness for the Prosecution: Episode 1 Credits". BBC Online. נבדק ב-28 בדצמבר 2016. {{cite web}}:  (עזרה)
| --- | --- |
בקרת זהויות :  NLI: 987007320409605171  BnF: cb17001089z (data)  GND: 1072107430  ISNI: 0000 0003 7349 0947  LCCN: no2009066936  MusicBrainz: 4f5809a8-6ac4-4605-8271-48bba1760b18  NKC: xx0267377  VIAF: 88461755   WorldCat (עם VIAF): 88461755
ליאה מישל

| --- | --- |

מישל, 2012
 לידה:  29 באוגוסט 1986 (בת 38) הברונקס, ניו יורק, ארצות הברית ארצות הברית
 שם לידה:  ליאה מישל צרפתי
 מוקד פעילות:  ארצות הברית
 תקופת הפעילות:  מ-1995
 מקום לימודים:  תיכון טינפליי, אוניברסיטת ניו יורק, בית הספר רוקלנד קאונטרי 
 עיסוק:  שירה, משחק
 סוגה:  ברודוויי, מוזיקה ווקאלית, פופ, פופ רוק, דאנס-פופ
 סוג קול:  סופרן 
 שפה מועדפת:  אנגלית 
 חברת תקליטים:  קולומביה רקורדס
 מספר צאצאים:  2
 פרסים והוקרה:  פרס בחירת הקהל (2012, 2013, 2014)  Teen Choice Award for Choice TV Actress Comedy (2015)  Teen Choice Award for Choice TV Actress Comedy (2014)  New York Television Festival (2009)  פרסי גלאמור (2010, 2012)  פרסי NewNowNext (2010)  Teen Choice Award for Choice TV Actress Comedy (2013)  TV Guide Award (2012)  Satellite Award for Best Actress – Television Series Musical or Comedy (2009)  Teen Choice Award for Choice TV Actress Comedy (2012)  פרס גילדת שחקני המסך למשחק מצוין לאנסמבל שחקנים בסדרת דרמה (2010)  פרס TV Land (2010)  טיים 100 (2013, 2023) 
 http://www.leamichelemusic.com
 פרופיל ב-IMDb
 
ליאה מישל צרפתי (באנגלית: Lea Michele Sarfati; נולדה ב-29 באוגוסט 1986) היא שחקנית וזמרת-יוצרת ממוצא יהודי אמריקאי. ידועה בזכות תפקידה בתור רייצ'ל ברי בסדרה המוזיקלית "Glee", תפקיד אשר הקנה לה מועמדות לפרס אמי ולשני פרסי גלובוס הזהב לשחקנית הטובה ביותר.
ביוגרפיה

ליאה מישל צרפתי נולדה בברונקס, ניו יורק שבארצות הברית, כבת יחידה. היא גדלה בניו ג'רזי. אמה, אדית טומסינה (לבית פורסלי) אחות לשעבר, ממשפחה נוצרית-קתולית ממוצא איטלקי. אביה, מארק דייוויד צרפתי, ממשפחה יהודית-ספרדית ממוצא יווני שהוריו הגיעו מסלוניקי. מישל גדלה כנוצריה, וציינה שאביה שמח ללכת עמה ועם אמה לכנסיות קתוליות. בריאיון ל"ישראל היום" מישל הצהירה: "אני יהודיה כפי שאני איטלקייה"
מישל התקבלה לבית הספר טיש לאומנויות באוניברסיטת ניו יורק, אך בחרה להמשיך לעבוד על הבמה.